Birkenes

Birkenes er en kommune i Agder. 

I 1837 var Birkenes et annekssogn til Tveit prestegjeld. Men siden det var adskilt fra sitt hovedsogn av en fylkesgrense (Birkenes tilhørte tidligere Aust-Agder, mens Tveit hovedsogn lå i tidligere Vest-Agder) måtte det opprettes som et eget formannskapsdistrikt. (For samme problem se også Bakke, Bindal, Røldal, Strømm og Åseral – samt Hemne.)

Nåværende Birkenes kommune har bestått siden 1. januar 1967, da kommunene Birkenes, Herefoss og Vegusdal ble slått sammen til én.

Kommunen grenser til Kristiansand, Vennesla, Iveland, Evje og Hornnes, Froland, Grimstad og Lillesand. Sørlandsbanen går gjennom kommunen over en strekning på 40 kilometer, blant annet forbi Herefoss stasjon. 

Birkeland er kommunesentrum og ca. halvparten av innbyggerne i kommunen bor her. Birkeland ligger ved riksvei 41, 30 km fra Kristiansand og 13 km fra Lillesand. Tovdalselva renner gjennom kommunen fra nord til sør og følger i store trekk Rv 41. Tovdalselva er lakseførende helt opp til Herefossfjorden. Teiefossen er en kjent badeplass i Tovdalselva, rett vest for Birkeland sentrum 

Jord- og skogbruk er viktige næringer, men kommunen har også en del industri med om lag 400 arbeidsplasser. Den største bedriften er 3B Fiberglass Norway (tidl. Owens Corning) med cirka 180 ansatte. Andre større bedrifter inkluderer Uldal Vinduer og Dører, Foss Bad, Scanflex, KOAB Industrier, Birkeland Trykkeri, m.fl. Hanefossen kraftverk er største kraftverk i kommunen og produserer 103 GWh i året. I tillegg er det flere mindre kraftverk i kommunen, de fleste i den nordlige delen av kommunen.  

Lokalavisa i Birkenes heter Birkenes-Avisa og kommer ut hver onsdag.

Natur og geografi
Denne delen av Agder tilhører Bamblefeltet i det svekonorvegiske grunnfjellsskjoldet,, og består av to geologiske hovedformasjoner: Et underlag av Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning. Den største forkastningen er Kristiansand-Porsgrunn-forkastningen hvor Riksvei 41 («Telemarksvegen») og Sørlandsbanen følger grabenen som i nedre løp rommer Tovdalselva ned til Kristiansand ved Kjevik like sør for kommunen.

Målestasjon 
Norsk institutt for luftforskning (NILU) drifter en målestasjon ved Birkenes som er en av de viktigste stasjonene i Europa for måling av grenseoverskridende luftforurensninger. Stasjonen ble betydelig oppgradert høsten 2009, og måler nå også karbondioksid på fastlandet i Norge. Utvidelsen vil også gjøre observatoriet til et av de mest sentrale for å forstå trender i utslipp av klimagasser og klimapådrivere i Europa.

Kultur og turisme
På Tveide sør for Birkeland tettsted ligger Birkenes Bygdemuseum og landets eneste torvstrømuseum (Myhre torvstrøfabrik). Sørvest for Birkeland ligger Birkenes kirke, som er en stor korsformet trekirke i bysantinsk-romansk stil med 650 sitteplasser. Kirken ble vigslet i 1858, og er bygget på området Birkenes gamle kirke stod. I vest (Vegusdal) er det eget bygdemuseum i samarbeid med nabokommunen – Iveland og Vegusdal bygdemuseum. Nord i kommunen ligger tettstedet Herefoss hvor man finner Herefoss kirke, ei 8-talls kirke fra 1865. Altertavlen er fra 1600-tallet. med opprinnelig stasjonsbygning, og her går både Sørlandsbanen og den gamle ferdselsåren Telemarksvegen (RV 41) sammen langs Tovdalselva i Kristiansand-Porsgrunn-forkastningen. Fra 1896 til 1953 hadde Birkeland lokal jernbane (Lillesand-Flaksvandbanen).

Skrivargarden Nes ligger i Herefoss var fra gammelt av Sorenskrivergården i den vestlige delen av Råbyggelagets fogderi. Det vil si for Herefoss, Vegusdal, Iveland og heile Setesdalen. Skrivargarden sees over vannet fra Herefoss kirke. 

GBfestivalen har vært arrangert her siden 2011 i og ved Tovdalselva.

Birkenes kommune har store tur- og rekreasjonsområder som er tilgjengelige via Telemarksvegen som kommer inn fra nord via Tovdalselva. Det er gode padlemuligheter i innsjøen Ogge med sine 365 øyer og holmer.

Politikk

Kommunestyrevalget 2019

Kommunestyrevalget 2015

Tusenårssted
Kommunens tusenårssted er Tobias' jorde som ligger midt i Birkeland sentrum. Det er en grønn lunge/park. Det er anlagt en sti rundt hele jordet og beplantet.

Kjente personer fra Birkenes
 Olav Espegren (1879-1948), Kina-misjonær
 Omund Birkeland (født 1918), misjonær i Etiopia
 Otto Furholt (1921-2005), folkemusiker og felemaker
 Egil Flakk (1932-) næringslivsleder og gründer
 Normann Aanesland (1933-2021), professor (landbruksøkonomi) ved NMBU
 Bjarne Bjorvatn (1936-), professor (medisin) ved UiB
 Geir Knutson (1954-), komponist, arrangør og storbandleder
 Tore Thomassen (1955-), artist og entertainer
 Barbro Raen Thomassen (1955-), visuell kunstner
 Gunhild Tømmerås (1970-), folkemusiker
Gunn Margit Aas Andreassen (1973), skiskytter
 Venke Knutson (1978-), popartist
 Amalie Snøløs (1996-), Influenser, programleder og tidligere fotballspiller.

Referanser

Eksterne lenker
 
  Kultur i Birkenes på kart fra Kulturnett.no
 
  Gamle bilder Birkenes kommune fra Aust-Agder kulturhistoriske senter
  Bilder, film og statistikk fra Birkenes
  Birkenes-Avisa